Diari Oficial de la Generalitat Valenciana


Sumari del DOGV 4893, del 29-11-2004 (2004/11385)

Informació pública dels programes per al desenvolupament urbanístic del sector de sòl no urbanitzable, partida de l'Alfàs, comprés entre els sectors 6A-6B, 4A-4B, 15, 5 i Alfarella, així com del sòl urbanitzable residencial del sector 15 de Finestrat.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4893

Data del DOGV
:   29-11-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/11687


Organisme emissor
:   Ajuntament de Finestrat

Tipus de document
:   Anunci

Informació pública dels programes per al desenvolupament urbanístic del sector de sòl no urbanitzable, partida de l'Alfàs, comprés entre els sectors 6A-6B, 4A-4B, 15, 5 i Alfarella, així com del sòl urbanitzable residencial del sector 15 de Finestrat. [2004/F11958]
  
L'Alcaldia-Presidència, mitjançant la Resolució de data 9 de novembre de 2004, ha disposat:
  
Resolc:
  
Primer. Sotmetre a informació pública els programes per al desenvolupament urbanístic del sector de sòl no urbanitzable, partida de L'Alfàs, comprés entre els sectors 6A-6A, 4A-4B, 15, 5 i Alfarella, així com del sòl urbanitzable residencial del sector 15, amb tota la documentació (programes, projectes d'homologació, pla parcial i avantprojecte d'urbanització i estudi d'impacte ambiental), mitjançant anunci en el Diari Oficial de la Generalitat Valenciana i en el diari Información d'Alacant, per un termini de 20 dies hàbils comptats a partir del següent al de l'última publicació de l'edicte. Durant este termini es podran presentar al·legacions i alternatives tècniques.
  
Les proposicions juridicoeconòmiques es presentaran durant els cinc dies següents al venciment del termini anterior en el registre general d'este ajuntament, en horari de 09.00 a 14.00, en plica tancada i amb la documentació que s'assenyala en els apartats C i D de l'article 32 de la Llei 6/1994.
  
Estos terminis quedaran prorrogats, per 20 dies addicionals, si durant els 10 primers d'informació pública alguna persona es comprometera a presentar una alternativa tècnica distinta a la inicial i prestara caució d'això en la quantia que reglamentàriament es determine.
  
Durant tot el procediment podran ser objecte de pública consulta les al·legacions i alternatives tècniques que es presenten, a l'Ajuntament de Finestrat, els dies hàbils durant les hores d'atenció al públic.
  
Les al·legacions que, si fa al cas, es formulen, seran presentades davant de l'Ajuntament de Finestrat.
  
Segon. Remetre avís del contingut de l'edicte d'informació pública, abans de la publicació, al domicili fiscal a qui conste en el cadastre com a titular de drets afectats per l'actuació proposada, municipis confrontants i administracions afectades.
  
Cosa que es publica en compliment del que s'establix en l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.